Lego Art

"Lego Art" on üks Lego mänguasjade sarja teemadest. 2020. aastast müüdav teema hõlmab komplekte, mis põhinevad olulistel popkultuuri isiksustel ja tegelastel. Teemasse kuuluvad komplektid võimaldavad ehitada mosaiiki meenutavas kahemõõtmelises tehnikas, kasutades selleks 1x1 suuruses Lego klotse.Build Your Pop-Art Passion With These New LEGO Art Mosaics. Vaadatud 21.04.2021.

Ülevaade
Kui tootesarja esimesed neli komplekti keskendusid portreedele, siis hiljem lisandus muidki valdkondi. Enamiku ehitiste suurus on 48x48 klotsi ja komplektid sisaldavad 2658 – 11 695 detaili. Pildid ehitatakse üheksale 16x16 alusplaadile, mis ühendatakse omavahel "Lego Technicu" sarjast tuntud detailide abil. Iga komplekt võimaldab ehitada küll mitu erinevat pilti (nt kõiki ansambli The Beatles liikmeid), kuid neid ei saa ehitada üheaegselt. Mõni komplekt võimaldab kombineerida mitut ühesugust komplekti, et moodustada suurem teos. Selleks, et mosaiigi saaks seinale riputada, sisaldavad komplektid ka vastavat elementi. Komplektides sisaldub ka eksklusiivne 2x4 suuruses Lego klots, millele on trükitud komplekti teemaga seotud allkiri või logo.Introducing LEGO Art. Vaadatud 21.04.2021.Interview with Samuel Johnson, LEGO Art designer. Vaadatud 21.04.2021.New LEGO art line is the perfect geeky homage for pop culture icons. Vaadatud 21.04.2021.

Pärast komplekti soetamist on kasutajatele veebi vahendusel ligipääsetavad ka ehitamise ajal kuulamiseks mõeldud taskuhäälingud või heliribad. Neis räägivad komplektide loojad või eksperdid disaini või mosaiigil kujutatuga seotud teemadest või on võimalik kuulata komplektiga seotud muusikat.

Lego kunsti disainijuht Samuel Johnson arutas iga mudeliga kaasnevaid heliribasid ja selgitas: "Igal komplektil on oma heliriba, mis on välja töötatud ainult nende toodete jaoks. Ehitusjuhistes on heliribale juurdepääsuks QR-kood ja need on umbes üheksakümmend minutit pikad. Nad arutavad konstrueeritavate teemade tausta. Näiteks 31200 Star Wars The Sith sisaldab Lucasfilmi töötajate kommentaare iga tegelase kujunduse ja nende esialgse arengu kohta. Lisaks lõppevad heliribad disainerite intervjuudega, et iga mosaiigi loojad saaksid võib anda teavet LEGO Art tootmise kohta."   

Komplektid
NumberNimiDetailide arvKuupäevKirjeldus 31197 Andy Warhol's Marilyn Monroe 3332 01.08.2020 Põhineb Andy Warholi Marilyn Monroed kujutaval maalil. Ehitada on võimalik neli erinevat pilti.LEGO Art Brings Mosaics Into Your Home!. Vaadatud 21.04.2021. 31198 The Beatles 2933 01.08.2020 Põhineb ansamblil The Beatles. Ehitada on võimalik ansambli kõigi liikmete portreed. 31199 Marvel Studios Iron Man 3167 01.08.2020 Põhineb Marvel Comicsi superkangelasel Raudmehel. Ehitada on võimalik kolm erinevat pilti (mida saab kolme samasugust komplekti ühendades üheks suureks pildiks kombineerida). 31200 Star Wars The Sith 3406 01.08.2020 Põhineb ühel filmisarja "Star Wars" tegelasel. Ehitada on võimalik kolm erinevat tegelast (Darth Maul, Kylo Ren ja Darth Vader). Kolme samasuguse komplekti ühendamisel saab ehitada ühe suure Darth Vaderi pildi. 31201 Harry Potter Hogwarts Crests 4249 01.01.2021 Põhineb Sigatüüka majade vappidel Harry Potteri filmidest. Võimalik on ehitada nelja erinevat vappi. Nelja samasuguse komplekti ühendamisel saab luua ühe suure vapi.More 2021 LEGO Art Sets Scheduled to Arrive in January. Vaadatud 21.04.2021. 31202 Disney's Mickey Mouse 2658 01.01.2021 Põhineb Walt Disney Company multifilmitegelastel Miki Hiir ja Minni Hiir. Ehitada on võimalik kas Miki või Minni Hiir. Kahe komplekti ühendamisel saab ehitada ühe pildi, kus on koos nii Miki kui ka Minni. Mõni kuu pärast toote müüki jõudmist avaldas Lego uued alternatiivsed juhendid, mis võimaldavad ehitada teistsugused pildid.Make another mouse with alternate builds for LEGO Art 31202 Disney’s Mickey Mouse. Vaadatud 21.04.2021. 31203 World Map 11 695 01.06.2021 Komplekt oli müügile jõudmise ajal detailide hulgalt ajaloo suurim Lego komplekt. Komplektis on võimalik ehitada maailmakaart ja soovi korral muuta ookeanide väljanägemist (kasutades kas batümeetrilisest kaardist inspireeritud juhendit või luues selle ise). Kaarti ehitades on võimalik valida kolme erineva keskpunkti vahel ja kaardil on Lego-klotside abil võimalik punkte tähistada.LEGO Art World Map (31203) Officially Announced. Vaadatud 26.05.2021. 2021. aasta 10. septembril avaldas The Lego Group komplekti jaoks kaks alternatiivset juhendit – üks Taani kaardi ja üks Euroopa kaardi ehitamiseks.LEGO Art 31203 World Map gets two official alternate builds. 21226 Art Project - Create Together 4138 November 2021 Juhendite järgi saab ehitada 36 pilti, kuid korraga saab välja panna kas üheksast väiksemast pildist koosneva kollaaži või kuulsa kosmonaudist Lego-minifiguuri pildi.LEGO® Art – Art Project – Create Together | Official LEGO® Shop MY. Vaadatud 22.10.2021.

Viited

Välislingid
 Sarja veebileht

Kategooria:Lego
Kategooria:Kunst